Бэньямін Нэтаньягу

**Бэньямі́н «Бі́бі» Нэтанья́гу** (; нарадзіўся 21 кастрычніка 1949 году, Тэль-Авіў, Ізраіль) — дзяржаўны дзяяч Ізраілю.

Зьяўляецца цяперашнім прэм’ер-міністрам Ізраілю. У цяперашні час служыць у якасьці дэпутата Кнэсэту і старшынём партыі Лікуд. Зьяўляецца першым прэм’ер-міністрам Ізраілю, які нарадзіўся ў Ізраілі пасьля заснаваньня сучаснай дзяржавы Ізраіль.

21 лістапада 2024 году Міжнародны крымінальны суд выдаў ордэр на арышт Нэтаньягу за меркаваныя вайсковыя злачынствы ды злачынствы супраць чалавечнасьці падчас вайсковых дзеяньняў у Газе.

## Паходжаньне. Сям’я
Продкі паходзяць зь Беларусі. Яго прадзед Натан Мілекаўскі нарадзіўся ў мястэчку Крэве (цяпер Смаргонскі раён, Гарадзенская вобласьць). Жаніўся тры разы. Першы раз на Мір’ям Вэйцман. Ад мае дачку Ноа (нар. 29 красавіка 1978). У 1981 годзе разьвёўся зь Мір’ям і жаніўся на Кэйт Флэрз. Яна з Брытаніі і негабрэйка. Перад шлюбам Кэйт перайшла ў юдаізм. Трэцяю жонкаю стала жыдоўка. Гэта трэба было каб, мець дзяржаўную службу ў Ізраілі. Ёю стала Сара Бэн-Арцы. Яна нарадзіла Бэньяміну двох сыноў: Яір і Аўнэр.

## Дзяцінства. Маладосьць
Нарадзіўся ў Ізраілі ў месьце Тэль-Авіў. Яго бацькі няверуючыя жыды. Маці — Ціла Зэгал (1912—2000). Тата — Бэнціян Нэтаньягу (1910—2012) паходзіў з Варшавы (Прывісьлініскі край, Расейская імпэрыя; цяпер Польшча). Яны мелі трох дзяцей. Бэньямін быў другім дзіцём. Сям’я з 1956 па 1958 і зноў з 1963 па 1967 жыла ў ЗША ў ваколіцах Філадэлфіі (штат Пэнсыльванія). У маладосьці служыў у войску Ізраілю. Ваяваў. Вучыўся ў ЗША. Там закончыў Масачусэцкі тэхналягічны інстытут. Мае вышэйшую гаспадарчую адукацыю. Пасьля заканчэньня ВНУ рабіў у ЗША ў Бостанскай раднікавай грамадзе. Вярнуўся ў Ізраіль, дзе з 1978 па 1980 рабіў у Інстытуце імя Янатана Нэтаньягу (Інстытут меў назву ад імя брата, які загінуў падчас вайны). З 1980 па 1982 рабіў у гандлёвай грамадзе ў Ерусаліме.

## Дзяржаўная служба
З 1982 па 1984 гады рабіў намесьнікам пасла ў ЗША. З 1984 па 1988 гады Б. Нэтаньягу рабіў прадстаўніком Ізраілю ў Сувязі аб’яднаных народаў. У 1993 годзе стаў старшынём партыі Лікуд.

## Першы ўрад
У 1996 годзе перамог на выбарах і стаў самым маладым старшынём ураду Ізраілю. Панаваў з чэрвеня 1996 па ліпень 1999. У 1999 годзе з-за паражэньня на выбарах (дзе перамог Эгуд Барак) пакінуў дзяржаўную службу.

## Другі ўрад
Вярнуўся ва ўрад Ізраілю ў 2002 годзе ва ўрадзе Арыеля Шарона. Быў міністрам замежных справаў (2002—2003) і міністрам фінансаў (2003—2005). У 2005 годзе падаў у адстаўку. У тым жа годзе ўзначаліў партыю Лікуд з-за таго, што яе колішні старшыня А. Шарон перайшоў у партыю Кадыма.

## Трэці ўрад. Старшыня ўраду
10 лютага 2009 году на выбарах у Кнэсэт Ізраілю партыя Лікуд перамагла. Б. Нэтаньягу стаў старшынём ўраду. Цяпер займае гэтую пасаду. Яго ўрад лічыцца самым доўгім за ўсю гісторыю Ізраілю.

## Погляды
Зьяўляецца прыхільнікам захаваньня за Ізраілем земляў, што знаходзяцца паміж ракою Ярдан і Міжземным морам. Выступае за адзіны й недзялімы Ерусалім, які павінен застацца сталіцай Ізраілю, якую ў сьнежні 2017 г. прызнаў урад ЗША на чале з прэзыдэнтам Дональдам Трампам. Выступае за захаваньне габрэйскасьці Ізраілю. Негабрэі ня могуць займаць дзяржаўныя пасады. Прычым нават асобы, якія нарадзіліся ў Ізраілі й добра валодаюць габрэйскай моваю.

## Выбары ў Кнэсэт
Б. Нэтанягу прымаў удзел у наступных выбарах у Кнэсэт:
* 2019
* 2020

## Заўвагі

## Крыніцы

## Вонкавыя спасылкі
* Асабістая бачына

Катэгорыя:Сэфарды
Катэгорыя:Выпускнікі ВНУ ЗША
Катэгорыя:Міністры замежных справаў Ізраілю
Катэгорыя:Прэм’ер-міністры Ізраілю
Катэгорыя:Дзейныя кіраўнікі дзяржаваў
Катэгорыя:Асобы, вышукваныя Міжнародным крымінальным судом